Antselmo Canterburykoa

Antselmo CanterburykoaEuskaltzaindiaren 66. araua: Santutegiko izen ohikoenak, euskaltzaindia.eus (Aosta, 1033 edo 1034 – Canterbury, 1109ko apirilaren 21a) italiar teologo eta beneditar fraidea izan zen. 1093-1109 Canterburyko artzapezpikua izan zen. Eskolastikaren sortzailetzat jotzen da filosofiaren historian eta ospetsua da Jainkoaren existentzia frogatzeko argudio ontologikoa asmatzeagatik.

 Bizitza 
1078an Normandiako Bec monasterioko abade hautatu zuten eta 1093an Canterburyko artzapezpikua. Gilen Gorriak eta Henrike I.a erregeek erbesteratu zuten apezpiku hautaketan izan zezakeen eraginaren beldurrez.

Garaiko prelatuetan jakintsuenetakoa izaki, bere marka utzi zuen abiatu berria zen eskolastikan. Fedea arrazoiaren argitan ulertzen saiatu zen; hori da Monologium eta Proslogium obren gaia. Espekulazio filosofikoa fedearen azalpen gisa definitu zuen (fides quaerens intellectumAndonegi, Xabier (2004): "Erdi Aroko Filosofia" in Joxe Azurmendi (et al.): Filosofiako gida, Bilbo, UEU. 60. or. ) eta harentzat sinetsi beharra zegoen ulertu ahal izateko (credo ut intelligam), baina gero sinetsia ulertzen saiatu beharra zegoela adierazten zuen. Unibertsalen arazoan Platonen aldeko agertu zen, eta errealismo horretatik etorri da bere argudio ontologikoaren balioa. Monologium hark Hirutasunaren dogmaren a priori froga izan nahi bazuen, Cur Deus homo izenburukoaren bidez Gizakundearen dogma modu arrazionalez interpretatzen saiatu zen.

Klemente XI.a aita santuak Elizako doktore izendatu zuen 1720an. Bere omenezko jaia apirilaren 21ean ospatzen da.

 Erreferentziak 

Kategoria:Italiako teologoak
Kategoria:Eskolastikoak
Kategoria:Beneditar monjeak
Kategoria:Erdi Aroko latinezko idazleak
Kategoria:Latinezko filosofoak
Kategoria:Gizon filosofoak
Kategoria:XI. mendeko filosofoak
Kategoria:XI. mendeko biografiak
Kategoria:Santu benediktarrak
Kategoria:Santu anglikanoak